PRORAČUNSKI KORISNIK: **RKP**: 17423

**OBRTNIČKA ŠKOLA**  **MB:** 03839761

**Bože Milanovića 3** **OIB:** 77745900540

**51410 Opatija** **RAZINA**: 31

**RAZDJEL**: 000

NADLEŽNO MINISTARSTVO: **ŠIFR.DJELAT.:** 8532

**Ministarstvo znanosti, obrazovanja i sporta** **BROJ ŽIRO-RAČUNA:**

GLAVA: 2402006-1100111028

**Srednjoškolsko obrazovanje**

JEDINICA LOKALNE SAMOUPRAVE

**Primorsko-goranska županija /08/**

***BILJEŠKE***

***uz financijski izvještaj za razdoblje***

***siječanj – prosinac 2017. g.***

Opatija, 31. siječnja 2017.

Sukladno odredbama Pravilnika o proračunskom računovodstvu i računskom planu (NN 124/14, 115/15, 87/16), Pravilnika o financijskom izvještavanju u proračunskom računovodstvu (NN 03/15, 93/15, 135/15, 2/17, 28/17) te Odluke o izvršavanju proračuna Primorsko-goranske županije kao sastavni dio financijskog izvještaja sastavljamo sljedeće bilješke vezane za pojedinačno iskazivanje pozicija i događaja u poslovanju Obrtničke škole u Opatiji u razdoblju od 01. siječnja do 31. prosinca 2017. godine.

***BILJEŠKE UZ OBRAČUN ZA SIJEČANJ – PROSINAC 2017. GODINE***

Obrtnička škola u Opatiji proračunski je korisnik čiji su prihodi i rashodi u pravilu određeni visinom i strukturom sredstava doznačenih od strane Ministarstva znanosti, obrazovanja i sporta, Primorsko-goranske županije i Grada Opatije, visinom sredstava ostvarenih obavljanjem vlastite djelatnosti, tzv. vlastitim prihodima te prihodima ostvarenima sufinanciranjem od strane učenika, turističke agencije angažirane za realizaciju maturalnih putovanja i donacija.

***Obrazac PR-RAS***

U izvještajnom razdoblju ostvaren je rezultat poslovanja:

* Ukupni prihodi: 3.688.115 AOP 001
* Ukupni rashodi: 3.692.187 AOP 148+341
* Manjak prihoda izvješ.razdoblja: 4.072 AOP 632
* Preneseni višak iz 2016. godine: 8.972 AOP 635
* Višak prihoda per 31.12.2017.: 4.900 AOP 635

Prema izvorima financiranja isti je kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvor financiranja | PGŽ iznad stand. (111) | PGŽ dec. (1122) | Državni proračun (1131) | Vlastiti prihodi (321501) | Ph.za poseb.namj. (431501) | Pomoći (521501) | Donacije (621501) | Ukupno |
| Ph.poslovanja | 34.041 | 499.418 | 3.084.125 | 9.441 | 36.252 | 15.864 | 8.974 | 3.688.115 |
| Rh.poslovanja | 34.041 | 499.418 | 3.084.125 | 1.909 | 37.731 | 15.864 | 4.468 | 3.677.556 |
| Rh.nef.imovin | - | - | - | 8.131 | - | - | 6.500 | 14.631 |
| +/- izvj.razd. | - | - | - | -599 | -1.479 | - | -1.994 | -4.072 |
| Preneseni +/- (931501) | - | - | -\* | 4.472\* | 1.506 | - | 2.994 | **8.972** |
| **Per 31.12.17.** | **-** | **-** | **-** | **3.873** | **27** | **-** | **1.000** | **4.900** |

Tablica 1.: Rezultat poslovanja per 31.12.17. s pregledom utroška neutrošenih sredstava prenesenih iz 2016. godine, po izvorima financiranja (izvor PR-RAS, Riznica PGŽ i pomoćna evidencija).

Prenesena neutrošena sredstva iz 2016. godine trošena su sukladno odlukama Školskog odbora o usvajanju financijskih izvještaja za 01-12/16. te 01-6/17., svim izmjenama i dopunama Financijskog plana za 2017. godinu, kao i odlukama ravnateljice Škole (vlastiti prihodi od najma i kamata te novčane donacije). Sukladno navedenim odlukama u 2017. godini je iz prenesenog viška prihoda poslovanja (izvor vlastiti prihodi) per 1.1.2017. pokriven preneseni manjak prihoda od MZOS\* (300 kn – posljednji sudki postupak), a tijekom godine je 2.566 kuna prenamijenjeno za kupovinu nefinancijske imovine).

Pojašnjenje pojedinih AOP-a:

AOP**064** – pomoć iz proračuna koji nije nadležan – Grad Opatija – projekt Ljubitelji prirodne i kulturne baštine 15.000 kn, Agencija za strukovno obrazovanje (državno natjecanje) 864 kn, MZOS plaće i naknade 3.084.125 kn,

AOP**077** – kamate na depozite po viđenju – prihod za 87,2 % manji u odnosu na prethodno razdoblje (pad kamatnih stopa u 2017. godini),

AOP**116** – ostali nespomenuti prihodi – sufinanciranje od strane učenika za povećane rashode za vježbe kozmetičara 24.900 kn, agencija angažirana za maturalno putovanje (dnevnice nastavnika u pratnji) 2.992 kn, učenici – sufinanciranje u visini od 8.360 kn za jednodnevni izlet (Ljubitelji prirodne i kulturne baštine) i jednodnevnu stručnu ekskurziju u tvornicu Afrodita 8.360 kn,

AOP**126** – prihod od pruženih usluga – najam prostora (drinkomat u školskom hodniku, najam praktikuma za majstorske ispite) – 9.334 kn, u 2017. godini dva puta najam praktikuma što se odrazilo i na povećanje prihoda za 30% u odnosu na prethodnu godinu,

AOP**128** – tekuće donacije – donacija materijala za vježbe frizera 925 kn i frizerskih kolica 549 kn (TOP STIL LMS), novčana donacija 1.000 kn (Erste&St.banka), manja realizacija novčanih donacija u odnosu na 2016. godinu,

AOP**129** – kapitalna donacija – jedan klimazon – 6.500 kn – Frizerski salon Aleksandra, donacije su povremene, od godine do godine, vrijednost donirane opreme u 2017. godini značajno veća u odnosu na 2016. godinu što je rezultiralo i izuzetno velikim indeksom, veza i AOP367

AOP**132** – prihodi iz nadležnog proračuna za rashode poslovanja – osiguranje uvjeta rada (sred.decentralizacije) – 499.419 kn, iznad standarda - natjecanje 1.959 kn, pomoćnik u nastavi za 12/16.-06/17. u vrijednosti od 32.082 kn,

AOP**149**– rashodi za zaposlene – MZOS za redovne plaće i ostale rashode za zaposlene – 3.072.379 kn, PGŽ za rad pomoćnika u nastavi 12/16.-06/17. – 31.205 kn,

AOP**155** – ostali rashodi za zaposlene – 13.106 jubilarne nagrade, 3.660 pomoć, 5.500 dar djeci, 75.000 regres i božićnica,

AOP**162** – službena putovanja – 20.896 dec, 300 natjecanje PGŽ, 1.360 Grad Opatija Ljubitelji kulturne baštine , 864 državno natjecanje, 2.992 maturalno putovanje – u odnosu na 2016. godinu u 2017. pojačan je odlazak na službena putovanja, k tome realizirano je i maturalno putovanje (inozemne dnevnice),

AOP**163** – naknada za prijevoz na rad – 98.326 dec, 878 pomoćnik u nastavi,

AOP**164** – stručno usavršavanje zaposlenika – stručni učitelji u 2017. nemaju edukacije kao u 2016., pa je i rashod nešto manji,

AOP**168** – materijal za praktične vježbe učenika – 81.773 dec, 24.873 sufin.učenici, 1.506 učenici preneseno iz 2016., 259 natjecanje PGŽ, 925 donacija materijala za vježbe,

AOP**171** – sitni inventar – 2.256 dec, 549 donacija frizerskih kolica

AOP**175** – usluge telefona, pošte, prijevoza – telefon i poštarina 20.915 dec, prijevoz za izlete (učenici 8.360, Grad Opatija 13.640), prijevoz na međužupanijsko natjecanje PGŽ 1.400 kn.

AOP**181** – intelektulane usluge – u 2016. Škola je bila domaćin međužupanijskog natjecanja kada je bila u obvezi isplatiti naknade članovima prosudbene komisije temeljem ugovora o djelu, a u 2017. to nije slučaj,

AOP**183** – ostale usluge – nadzor objekta, vođenje referada ZNR i zaštite od požara, usluga čišćenja te foto usluge (dec) 11.500 te usluga tiskanja školskog lista iz prenesenih sredstava vlastitih prihoda i donacija iz 2016. godine 4.900 kn

AOP**188** – kao domaćin međužupanijskog natjecanja Škola je 2016. godine imala povećane rashode reprezentacije u odnosu na uobičajenu vrijednost istih stoga bilježi pad rashoda u izvještajnom razdoblju,

AOP**284** – višak prihoda poslovanja (preneseni) nakon umanjenja za 2.566 kn na ime nabavke nefinancijske imovine, a temeljem odluka Školskog odbora u 2017. godini,

AOP**361** – uredska oprema i namještaj – nabavljeni jedan projektor 3.500 kn, jedna polica 285 kn i materijal za ormare (izrada kućni majstor Škole) u vrijednosti od 3.337 (knjiženo preko 052),

AOP**400** – sukladno odlukama Školskog odbora 2.566 kn viška prihoda poslovanja prenesenih iz 2016. godine preknjiženo za nabavku nefinancijske imovine, vidjeti i AOP284,

AOP**635** – višak prihoda poslovanja rasploživ u 2018. godini (vlastiti prihodi 3.873 kn, materijal za vježbe kozmetičara 27 kn i novčane donacije 1.000 kn)

AOP**637** – aktivna vremenska razgraničenja za mjesec prosinac 2017. - plaća 262.073 kn, naknada za nezapošljavanje invalida 983 kn, jubilarna nagrada 3.471 kn i dio rashoda za utrošenu električnu energiju 414 kn.

***Obrazac RAS – funkcijski***

Sukladno propisanome u obrascu RAS-funkcijski na poziciji AOP116 (brojčana oznaka funkcijske klasifikacije 0922 Više srednjoškolsko obrazovanje) iskazan je podatak o ukupnoj vrijednosti rashoda poslovanja razreda 3 i rashoda za nabavu nefinancijske imovine razreda 4 u izvještajnom razdoblju - veza AOP404 u obrascu PR-RAS.

***Obrazac P-VRIO***

Dugotrajna nefinancijska imovina u pripremi iskazana na AOP 024 u vrijednosti od 93.630 kn odnosi se na uređenje unutrašnjeg prostora školske zgrade (izmjena podova u učionicama) za provođenje kojih je postupak nabave objedinjeno provela PGŽ za potrebe škola, pa tako i Obrtničke škole, odabrala izvođače, zaključila ugovore te izvršila plaćanja prema dobavljačima. Rashod je evidentiran preko računa 91512.

Povjerenstvo imenovano za provođenje inventure knjižničnog fonda školske knjižnice za 2016. godinu istaknulo je u svom izvještaju donaciju knjižničnog fonda u vrijednosti 468 kuna. Za predmetnu vrijednost provedeno je po donošenju odluke knjiženje na ime uvećanja imovine i izvora financiranja preko računa 915. (AOP021).

***Obrazac Bilanca***

U 2017. godini ostvareno je povećanje vrijednosti imovine i izvora financiranja kao rezultat stjecanja vlasništva nad jednim projektorom (3.500 kn, iz vl.prihoda), namještajem (1.056 kn iz vl.prihoda tekuće godine i 2.566 kn iz prenesenih vl.prihoda 2016. godine), opremom za praktikum frizera – jedan klimazon (6.500 kn kapitalna donacija) i knjigama za knjižnicu (1.009 kn iz vl.prihoda).

Od 01.01.2017. Škola posluje u programu županijske riznice.

U 2017. godini izvršen je računalni prijenos podataka za osnovna sredstva i sitni inventar iz starog programa u program riznice. Podaci su pregledani i usklađeni te je ispravak vrijednosti osnovnih sredstava za 2017. godinu odrađen unutar zadanog programa riznice.

Sukladno propisima za 2017. godinu proveden je godišnji popis, utvrđene razlike, predloženi rashodi, donesena Odluka, a knjiženje iste bit će provedeno s datumom donošenja predmetne Odluke (siječanj 2018. godine).

Ostala potraživanja (AOP080) odnose se na potraživanje za bolovanje na teret HZZO za studeni - i prosinac 2017. godine.

AOP**153** – potraživanje za jedan mjesečni paušal od najma prostora za drinkomat, zatvoreno realizacijom prihoda u siječnju 2018. godine.

AOP**161** - kontinuirani rashodi budućih razdoblja obuhvaćaju vrijednost rashoda (obveza per 31.12.2017.) vezanih uz plaću i materijalna prava za prosinac 2017. te dio rashoda za električnu energiju za prosinac 2017. (rezultat usklađivanja sa sredstvima za 2017.). Vidjeti i AOP637 obrasca PR-RAS.

Izvršena je korekcija rezultata na način da je dio viška prihoda poslovanja prenesen na potražnu stranu računa 92222 i to:

* 6.500 kuna na ime prihoda od kapitalnih donacija,
* 5.565 kuna temeljem odluka Školskog odbora prilikom donošenja Financijskog plana za 2017. godinu, kao i izmjena i dopuna istog, da će se ukupno 5.565 kuna vlastitih prihoda utrošiti za nabavku nefinancijske imovine,

čime je manjak prihoda od nefinancijske imovine zatvoren, a per 31.12.17. utvrđen je višak prihoda poslovanja u visini od 4.900 kuna. (veza AOP282, 399, 400 i 637 obrasca PR-RAS i AOP233 i 238 obrasca BIL)

Škola u 2017. godini ne bilježi poslovne događaje na ime danih i primljenih dugoročnih i kratkoročnih kredita i zajmova te stoga Obvezne Bilješke uz Bilancu propisane člankom 14. Pravilnika o financijskom izvještavanju u proračunskom računovodstvu (tablice 1-4) nisu sastavni dio ovih Bilješki.

***Obrazac Obveze***

Per 31.12.17. u financijskim knjigama nema dospjelih obveza. Nedospjele obveze odnose se na tekuće obveze iz poslovanja ove Škole (plaća i materijalna prava i režije za prosinac 2017.).

Međusobne obveze proračunskih korisnika - AOP 003, 020, 038 i 091 odnose se na obveze Obrtničke škole za bolovanja na teret HZZO te obveza prema Nastavnom zavodu za javno zdravstvo PGŽ za provedene propisane preglede zaposlenika. Dospjelih obveza nema, a tabelarni prikaz podataka sljedeći je:

-u kunama-

|  |  |  |  |  |  |  |
| --- | --- | --- | --- | --- | --- | --- |
| Dobavljač | Opis | Račun | Povećanje 01-12/17. | Smanjenje 01-12/17. | Stanje per 31.12.17. | |
| HZZO | Bolovanje na teret HZZO | 23958 | 4.940 | 3.956 | 1.316 | Plaća 12/17 |
| NZZJZ | Zdravstv. Usluge | 23236 | 5.046 | 5.046 | - | - |
| **Ukupno** | | | **9.986** | **9.002** | **1.316** |  |

U pomoćnim evidencijama te putem županijske riznice Škola kontinirano prati realizaciju izvršenja plana, po izvorima financiranja i vrstama rashoda/prihoda. Izvršenje Financijskog plana za 2017. godinu (zadnje izmjene i dopune) u principu je sukladno planiranome. Odstupanja od planiranoga odnose se na realizirane prihode/rashode na ime tekućih i kapitalnih donacija, prihode/rashode na ime realizacije jednodnevnih izleta učenika te hitne intervencije odobrene od PGŽ krajem izvještajne poslovne godine.

Ravnateljica:

Loredana Grdinić, prof.

Klasa: 400-05/18-01/01

Urbroj: 2156-23-01/4-18-01